Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Hamı deyir ki, Əhmədin öldürdüyü bacısı onun atasının ilk nikahından dünyaya gəlib.
Əhməd isə Pikə xanımın əvvəlki nikahından olan övladıdır”.
“ABŞ-nin növbəti prezidenti qadın olacaq”.
Bu proqnozu “Fox News”a müsahibəsində BMT-nin keçmiş səfiri, respublikaçı Nikki Heyli verib.
Onun sözlərinə görə, Ağ Evin yeni rəhbəri ya özü, ya da demokratlardan olan vitse-prezident Kamala Harris olacaq.
Respublikaçı namizədin fikrincə ABŞ-nin indiki Prezidenti Co Bayden də, onun sələfi Donald Tramp da yaşlı olduqlarına görə prezident rolunun öhdəsindən gələ bilməyiblər.
Onun administrasiyasında xidmət etməkdən qürur duyurdum, amma bundan sonra baş verənlər xaosdur”, - deyə Heyli bildirib.
Qeyd edək ki, Trampın Respublikaçılar Partiyasından ən ciddi rəqibi olan Heyli daha çox ənənəvi respublikaçı siyasətini, o cümlədən ABŞ-nin xarici siyasətdə güclü rolunu dəstəkləyir.
Otuz ildən çox erməni işğalı altında qalan torpaqlarımız indi azaddır.
Ötən illər ərzində beynəlxalq birlik bu ədalətsizliyə göz yummağa çalışsa da, ikili standartlar tətbiq olunsa da, müzəffər Ali Baş Komandan İlham Əliyevin rəhbərliyi ilə qəhrəman Azərbaycan Ordusu 44 günlük Vətən müharibəsində haqq-ədaləti bərpa etdi.
Azadlığına qovuşan yurd yerlərimizdən biri də Qaradağlıdır.
O Qaradağlı ki, erməni işğalçılarına qarşı dörd il qəhrəmanlıqla mübarizə aparmışdı…"AZƏRTAC-ın bölgə müxbiri Xocavəndin Qaradağlı kəndində olub, burada törədilən erməni vandalizmini elə sakinlərin dilindən dinləyib.
Onun qeydlərini təqdim edirik:""Səhər çağıdır, dan yeri sökülməyib, amma biz yol yoldaşlarımız olan Qaradağlı sakinləri Eyvaz Tağıyev, Şahruz Əliyev və Xudayat Tağıyevlə birlikdə Xocavəndə sarı yola çıxırıq.
Onlar uzun illər sonra ilk dəfədir, dədə-baba yurdlarına ayaq basacaqlar.
Avtomobil irəlilədikcə daha səbirsiz olduqları üzlərindən sezilir.
Füzuli rayonunun Alxanlı adlanan ərazisində posta yaxınlaşırıq, Daxili İşlər Nazirliyinin əməkdaşları sənədlərimizi yoxlayır və təhlükəsizlik qaydaları, eləcə də minalanmış ərazilər barədə bizi ətraflı məlumatlandırırlar.
Sonra 44 günlük Zəfər yürüşündə azad edilən ərazilərlə irəliləyirik.
Xocavənd ərazisinə çatdıqda yenidən qaydalara uyğun olaraq polis postunu keçir və ANAMA-nın əməkdaşının müşayiəti ilə Xocavəndə doğru yol alırıq.
Azərbaycan Ordusunun lokal antiterror tədbirləri zamanı azad etdiyi Xocavəndin mərkəzi hissəsinə çatırıq.
Hər tərəfə sükut çökub, sadəcə, ərazidə çalışan işçilərlə rastlaşırıq.
Qaradağlı kəndinə tərəf gedirik.
Bir qədər məsafə qət etdikdən sonra Eyvaz Tağıyev sürücüdən avtomobili saxlamağı xahiş edir.
Xandəmir kişi qızının cehizini apararkən yolda öldürüldü"Məlum olur ki, Qaradağlı faciəsinin ilk şəhidi elə burada qətlə yetirilib.
Eyvaz Tağıyev deyir ki, həmkəndlisi öz qızına cehiz apararkən ermənilər tərəfindən öldürülüb:""“1988-ci ildən başlayaraq ermənilər azərbaycanlı əhalini təhdid edirdilər.
1990-cı il idi, həmkəndlimiz Xandəmir qızını Ağdama gəlin köçürməyə hazırlaşırdı.
Qızının cehizini Füzuli rayonundan gələn maşına yükləyərək Ağdama üz tutdular.
Dayandığımız bu yerdə ermənilər maşını saxlayaraq Xandəmir kişini və digər iki Füzulu sakinini qətlə yetirdilər.
Kəndimizin ilk şəhidi də Xandəmir kişi oldu”.
Yenidən avtomobilə əyləşib, yolumuza davam edirik.
Artıq Qaradağlı kəndinə çatmışıq, xarabalığa çevrilən evlər ürək ağrıdır...Hətta məzarlıqda erməni vandalizminin izləri açıq-aşkar görünür.
Qaradağlıdan geriyə qalan yalnız dağlar, dərələr, bir də kəndin mərkəzindən axan çaydır.
Təhqir edilən başdaşları, qazılıb çıxarılan sümüklər...""Kəndin girişində, məzarlıqda dayanırıq.
Kənd sakinləri ANAMA-nın əməkdaşının müşayiəti ilə yaxınlarının məzarlarını tapmağa çalışırlar.
Amma nəticəsiz qalır, çünki başdaşları sındırılıb, hətta bir çox qəbir qazılaraq dağıdılıb.
Gözləri yaşla dolan Eyvaz Tağıyev bir anlıq sükuta dalır və deyir:""“Bura bizim ata-babalarımızın dəfn olunduğu yerdir.
Ermənilər bütün məzarları dağıdıblar.
Mərmərdən başdaşları var idi, onları da aparıblar, qalan qəbirləri qazıb çıxarıblar.
Çox az başdaşı qalıb, sanki buradan barbarlar keçiblər.
Hətta bu məzarlıqda Qaradağlı işğal olunmamışdan öncə ermənilərin qətlə yetirdikləri şəhidlərimiz dəfn olunmuşdular.
Xandəmir kişidən sonra, kəndimizin kolxoz sədrini də Xocavənddən gələrkən maşında güllələmişdilər.
Kəndin sakinlərini yasdan gətirən avtobus da gülləbaran edilmişdi.
O vaxt səkkiz nəfər öldürüldü, 23 nəfər yaralandı.
Sonra Vərəndəli kəndində özünümüdafiə dəstəsindən olan iki həmkəndlimiz qətlə yetirildi.
Daha sonra Vərəndəli kəndi ərazisində fermada işləyən altı həmyerlimiz gecə vaxtı yatarkən yanlarına əl qumbarası atıldı və yandırılaraq öldürüldülər.
Onlar da burada dəfn olunmuşdular...”"Məzarlıqdan sonra kənd mərkəzinə doğru hərəkət edirik, amma dörd tərəf də viran qoyulub.
Sadəcə, bir-iki tikili nəzərə çarpır ki, onları da ermənilər işğal zamanı tikərək təsərrüfat binası kimi istifadə ediblər.
Səfər yoldaşlarımızdan olan Şahruz Əliyev bir anlıq dayanır və öz yaşadığı evin səmtini tapdığını söyləyir.
Daha sonra irəliləyərək bir gözündə sevinc, bir gözündə kədər göz yaşı ilə “bura bizim evdir” deyir.
O, başına gələnləri danışır:""“1967-ci ildə bu kənddə dünyaya göz açmışam, uşaqlıq illərim, gəncliyim burada keçib.
Digər evlər kimi bizim evi də dağıdıblar.
Kəndimizi ov tüfəngləri ilə müdafiə edirdik.
Dörd il qoruyub-saxlaya bildik, 1992-ci ildə sursatımız tükəndi.
Ermənilər sakinləri Ağdama təxliyə edəcəkləri barədə vəd versələr də, qadın, qoca, uşaq demədən hər kəsi əsir götürərək Xankəndiyə apardılar.
Mən özüm də əsirlikdə idim, olmazın işgəncələr verirdilər.
Bir çox insanı yolda öldürüb, silos quyusunda basdırdılar.
Əsirlikdə də işgəncələrdən ölənlər oldu.
İndi görürəm ki, kəndimizə də o cür divan tutublar.
Burada bizim ev var idi, amma onu tamamilə dağıdıblar, həyətimizin aşağı hissəsində özləri üçün ev tikiblər.
Hətta ağaclarımızı kəsib yoxa çıxarıblar.
Şükürlər olsun bu günə ki, müzəffər Ali Baş Komandanımızın və güclü ordumuzun sayəsində digər yerlər kimi, Qaradağlı da azaddır və biz doğma torpağımıza qovuşmuşuq.
Allahdan şəhidlərimizə rəhmət, qazilərimizə şəfa diləyirəm”.
“Bizə necə işgəncə veriblərsə, kəndimiz də eyni taleyi yaşayıb...”"Kənddə növbəti dayanacağımız Eyvaz Tağıyevin böyüyüb boya-başa çatdığı yer olur.
Ona görə yer deyirəm ki, burada da evdən, həyətdən, yurddan əsər-əlamət yoxdur.
Sadəcə, geriyə qalan evin dağıdılan divarlarıdır.
Xudayat Tağıyev də öz evini tapmağa çalışır...Amma evinin səmtini tapmaqda çətinlik çəkir.
Nəhayət, çay dərəsi yaxınlığında olan evinin yerini tapır.
Bir zamanlar həyətində samovar qaynadar, evin önündə iri daşın üzərində oturardı.
O anları yada salan Xudayat Tağıyevin gözləri dolur...""“Evimizin eyvanına çıxanda işıq saçan, bacalarından ocaq tüstüsü çıxan kəndimiz görünərdi.
Çünki bizim ev kəndin hündür hissəsində yerləşirdi.
İndi isə hansı tərəfə boylanıram, xarabalıq görürəm.
Əsirlikdə qaldığım vaxt çox işgəncələr gördüm, həmyerlilərimizi gözümüzün önündə qətlə yetirdilər.
Bizə necə işgəncə veriblərsə, kəndimiz də eyni taleyi yaşayıb...Şükürlər olsun bu günə ki, doğma yurdumuz indi azaddır.
İllərdir həsrətində olduğumuz yurd yerlərimizə qovuşmuşuq.
İnanırıq ki, tez bir zamanda bu yerlər də abadlaşacaq, Qaradağlı kəndi yenidən qurulacaq”, - deyə Qaradağlı sakini bildirir.
Beləliklə, kənd sakinləri illər sonra doğma yurdlarına qədəm qoyaraq, çətinliklə də olsa öz evlərini axtarıb tapdılar və ötən xatirələri yada saldılar.
Həm sevindilər, həm kövrəldilər, həm də faciəli günlərin ağrı-acısını bir-biri ilə bölüşdülər...""Artıq axşam düşür.
Geri qayıtmaq üçün yola çıxmaq lazımdır və belə də edirik.
Yolboyu bir daha xatirələr yada salınır, təəssüratlar paylaşılır və ümumi bir arzu dilə gətirilir:yenidən qurulmuş, firavan həyatın başlayacağı Qaradağlıya tezliklə qayıtmaq ümidi ilə...""Qeyd edək ki, Qaradağlı kəndi 1992-ci il fevralın 17-də işğal edilərək yandırılıb, dinc əhaliyə qarşı soyqırımı həyata keçirilib.
İşğal zamanı 118 nəfər əsir götürülüb, 33 nəfər güllələnib.
Erməni cəlladlar öldürülənləri və yaralı halda olanları bir yerdə təsərrüfat quyusuna tökərək torpaqlayıblar.
Ümumilikdə əsir və girov götürülənlərdən 68 nəfəri öldürülüb, 50 nəfər böyük çətinliklərlə azad edilib.
Girov götürülənlərdən 10 nəfəri qadın, iki nəfəri məktəbli idi.Azad olunanların beş nəfəri qadın olmaqla, 18 nəfər aldıqları sağalmaz yaralardan sonralar vəfat edib.
Əsirlikdə saxlanılanlara qarşı vəhşi, vandalizm hərəkətləri ilə davranılması, insanların başlarının kəsilməsi, diri-diri basdırılması, dişlərinin çəkilməsi, ac-susuz saxlanmaları, döyülərək öldürülmələri insanlığa qarşı törədilmiş cinayət idi.Ermənistanın dövlət səviyyəsində həyata keçirdiyi soyqırımı cinayəti nəticəsi...
Qaradağlıya Ermənistan silahlı qüvvələrinin həmlələri zamanı qətlə yetirilənlərdən 10-u qadın, səkkizi uşaq olub.
Qaradağlı kəndində 91 nəfər, kənd sakinlərinin hər 10 nəfərindən biri qətlə yetirilib.
İşğal nəticəsində kənddə 200 ev, bir mədəniyyət evi, 320 yerlik orta məktəb binası, 25 çarpayılıq xəstəxana binası və digər obyektlər, azərbaycanlılara məxsus tarixi, dini, mədəni abidələr və qəbiristanlıq dağıdılıb.
Kəndin 800-ə yaxın sakini məcburi köçkün düşüb.
“Ermənistanın baş naziri Nikol Paşinyan sülhə çalışarkən təkcə 30 illik dəhşətli səhvlərin mirası (2019-20-ci illərdəki öz xətaları da daxil olmaqla) ilə yox, həm də Ermənistanda dövlətçilik ənənəsinin olmaması ilə qarşılaşır”.
Ermənistan ordusunun fevralın 12-də Azərbaycan-Ermənistan şərti dövlət sərhədində törətdiyi təxribatın səbəblərindən danışan ekspert bildirib ki, Nikol Paşinyanın belə bir təxribata göstəriş verməsinin mənası yoxdur:""“Fikrimcə, konteksti nəzərə almaq lazımdır.
Ötən ilin oktyabrında Qranadada Nikol Paşinyan təkcə Azərbaycan və Ermənistanın ərazi bütövlüyünün qarşılıqlı tanınması ilə bağlı Praqa bəyannaməsini təsdiqləmədi, o həm də ilk dəfə yazılı şəkildə Qarabağı və anklavları Azərbaycan ərazisi kimi tanıdı.
Bunları nəzərə alsaq, Paşinyanın belə bir təxribata göstəriş verməsinin mənası yoxdur.
Bunu əminliklə demək üçün hələ tezdir”.
M.Quen Paşinyan kabinetinin 2021-ci ildən bəri bu adamdan canını qurtarmaq istədiyini, lakin həm səriştəli, həm də sədaqətli adam tapa bilmədiklərini də diqqətə çatdırıb:""“Azərbaycanlılar məntiqlə sual edə bilərlər ki, Ermənistan ordusu niyə arzuolunmaz və təxribatçı ünsürlərdən təmizlənmir?
Bununla bağlı bir məqamı diqqətinizə çatdıra bilərəm.
2022-ci ildə Paşinyan Parisə getdi.
Onun maşınına Ermənistan İnqilabi Federasiyasının (ARF, R.Koçaryan və S.Sarqsyan kabinetlərinin kiçik partnyoru) üzvləri yumurta atdılar, onu təhqir etdilər.
Lakin həmin gün onların bir hissəsi Ermənistanın Paris səfirliyində qarşılandı.
Paşinyan kabineti 2021-ci ildən bu adamdan canını qurtarmaq istəyir, lakin həm səriştəli, həm də sədaqətli adam tapa bilmir.
Onun ordu ilə bağlı oxşar problemlərlə üzləşdiyini düşünmək ağlabatandır”.
Böyük Britaniyanın enerji təhlükəsizliyi və emissiyaların sıfır səviyyəsinə nail olunması strategiyası məsələləri üzrə naziri Qrem Stüart gələn həftə Azərbaycana səfər edəcək.